**Konkurransegrunnlag**

**Konkurranse for kjøp under NOK 1 300 000 eks. mva.**

**etter lov og forskrift om offentlige anskaffelser del I**

Kontrakt

**for kjøp av**

tjenestedesign i forbindelse med innovasjonspartnerskapet «Fremtidsrettet overvannshåndtering i fortettete byforsteder»

**Saksnr. 19/26292**

Innhold

[1. GENERELL BESKRIVELSE 3](#_Toc26965400)

[1.1 Oppdragsgiver 3](#_Toc26965401)

[1.2 Anskaffelsens formål og omfang 3](#_Toc26965402)

[1.3 Vedleggsoversikt 3](#_Toc26965403)

[1.4 Fremdriftsplan 4](#_Toc26965404)

[1.5 Kontrakt 4](#_Toc26965405)

[1.6 Leveringstidspunkt 4](#_Toc26965406)

[2 REGLER FOR GJENNOMFØRING AV KONKURRANSEN 4](#_Toc26965407)

[2.1 Anskaffelsesprosedyre 4](#_Toc26965408)

[3 KRAV TIL LEVERANDØRENE 4](#_Toc26965409)

[4 KRAVSPESIFIKASJON 5](#_Toc26965410)

[4.1 Bakgrunn for tematikk og hva som er gjort så langt 5](#_Toc26965411)

[4.2 Formålet med denne anskaffelsen 5](#_Toc26965412)

[4.3 Anskaffelsens omfang 6](#_Toc26965413)

[4.4 Krav til leveransen 6](#_Toc26965414)

[4.5 Opsjon 6](#_Toc26965415)

[5 KRAV TIL TILBUDET 7](#_Toc26965416)

[5.1 Tilbudets utforming 7](#_Toc26965417)

[5.2 Krav til innlevering av tilbud 7](#_Toc26965418)

[6 AVGJØRELSEN AV KONKURRANSEN 7](#_Toc26965419)

[6.1 Tildelingskriterier 7](#_Toc26965420)

[6.2 Oppdragsgivers meddelelse om kontraktstildeling 7](#_Toc26965421)

[6.3 Forbehold 8](#_Toc26965422)

[6.4 Avvisning på grunn av forhold ved tilbudet 8](#_Toc26965423)

[6.5 Avlysning av konkurransen 8](#_Toc26965424)

# GENERELL BESKRIVELSE

## Oppdragsgiver

Bærum kommune, heretter kalt oppdragsgiver, inviterer et utvalg aktuelle leverandører til konkurranse i forbindelse med inngåelse av kontrakt for kjøp av tjenestedesign i forbindelse med innovasjonspartnerskapet «Fremtidsrettet overvannshåndtering i fortettete byforsteder».

For nærmere spesifikasjon av anskaffelsen, se kapittel 4 - Kravspesifikasjon.

For informasjon om Bærum kommune, se [www.baerum.kommune.no](http://www.baerum.kommune.no/)

Oppdragsgivers kontaktperson er:

|  |  |
| --- | --- |
| Navn: | Anne Storsveen |
| Tjenestested | Anskaffelsesenheten |

Eventuelle spørsmål skal rettes til kontaktpersonen gjennom Mercell. Spørsmål vil ikke bli besvart i ukene 52 (2019) og 1 (2020).

Det skal ikke være kontakt/kommunikasjon med andre personer hos oppdragsgiver vedrørende anbudskonkurransen enn nevnte kontaktperson.

Dersom en leverandør finner at konkurransegrunnlaget ikke gir tilstrekkelig veiledning, tilstrekkelige opplysninger eller på annen måte er uklart, kan han skriftlig be om tilleggsopplysninger hos oppdragsgiver.

## Anskaffelsens formål og omfang

Bærum kommune har inngått samarbeidsavtale med Innovasjon Norge, Nasjonalt program for leverandørutvikling og Direktorat for forvaltning og IKT (Difi) om å gjennomføre et innovasjonspartnerskap innen fremtidsrettet avløps- og overvannshåndtering.

Innovasjonspartnerskap er en ny konkurranseform og kan bare brukes ved anskaffelser av løsninger som ikke finnes i markedet fra før. Den legger til rette for produkt- og tjenesteutvikling i en samarbeidsprosess mellom oppdragsgiver og leverandør. Innovasjonspartnerskap består av fem faser: 1) Behovsavklaring, 2) Markedsdialog, 3) Konkurranse, 4) Utvikling og 5) Anskaffelse.

Mer informasjon om Innovasjonspartnerskap finnes for eksempel på regjeringen sine sider:

<https://www.regjeringen.no/no/tema/naringsliv/konkurransepolitikk/offentlige-anskaffelser-/andre-kolonne/innovasjonspartnerskap/id2518749/>

Bærum kommune inviterer med dette til å delta i konkurranse om kontrakt for konsulentoppdrag knyttet til behovsavklaringer og spissing av innovasjonspartnerskap innen fremtidsrettet overvannshåndtering.

Oppdraget har en totalramme på inntil NOK 400 000 eks mva.

## Vedleggsoversikt

Konkurransegrunnlaget har følgende vedlegg:

* Vedlegg 1 – Kontrakt
* Vedlegg 2 – Standard kontraktsvilkår for tjenester
* Vedlegg 3 – Tilbudsbrev
* Vedlegg 4 – Taushetserklæring
* Vedlegg 5 – Forpliktelseserklæring fra underleverandør

## Fremdriftsplan

Oppdragsgiver har lagt opp til følgende tidsrammer for anskaffelsesprosessen:

|  |  |
| --- | --- |
| **Aktivitet** | **Tidspunkt** |
| Frist for å levere inn tilbud | Onsdag 8.1.2020 kl. 12.00 |
| Eventuelle forhandlinger | Uke 2/3 |
| Utsendelse av tildelingsbrev | Uke 3 |
| Oppstart av kontrakt | Uke 4 |
| Tilbudets vedståelsesfrist | Tre måneder fra tilbudsfristen |

Det tas forbehold om endringer i fremdriftsplanen.

## Kontrakt

Kontraktstype er Bærum kommunes kontrakt med tilhørende standard kontraktsvilkår for kjøp av tjenester.

## Leveringstidspunkt

Oppstartstidspunkt er anslått til 20.1.2020. Oppdraget er beregnet å vare til 16.3.2020. Eventuell utløst opsjon anslås å gjelde fra 16.3.2020 til 31.5.2020

# REGLER FOR GJENNOMFØRING AV KONKURRANSEN

## Anskaffelsesprosedyre

Anskaffelsen reguleres av lov 17. juni 2016 nr. 73 om offentlig anskaffelser og forskrift 12. august 2016 nr. 974 om offentlige anskaffelser del I, da anskaffelsens verdi er anslått å være under NOK 1 300 000 ekskl. mva.

Oppdragsgiver planlegger å gjennomføre forhandlinger med en eller flere av leverandørene som inngir tilbud i konkurransen. Forhandlingene vil kunne gjelde alle sider av tilbudene.

Forhandlinger blir ikke gjennomført dersom oppdragsgiver, etter at tilbudene er mottatt, vurderer at forhandlinger ikke er hensiktsmessig. Leverandørene oppfordres derfor til å inngi sine beste tilbud. Dialog i form av rettinger/avklaringer gjennomføres ved behov.

Leverandøren oppfordres på det sterkeste til å følge de anvisninger som gis i dette konkurransegrunnlaget med vedlegg og eventuelt stille spørsmål ved uklarheter gjennom Mercell.

# KRAV TIL LEVERANDØRENE

Oppdragsgiver stiller følgende krav til leverandørene for deltakelse i konkurransen:

|  |  |
| --- | --- |
| **Kvalifikasjonskrav** | **Dokumentasjonskrav** |
| **Krav 1 – Skatteattester**  Leverandøren skal ha ordnede forhold med hensyn til skatte- og merverdiavgiftsinnbetaling. | Attest for skatt og merverdiavgift  Attest for skatt og merverdiavgift utstedes enten av det lokale skattekontoret eller skatteoppkreverkontoret der hvor leverandøren har sitt hovedkontor. Attesten hentes ut fra Altinn.no.  Attesten skal ikke være eldre enn 6 måneder fra tilbudsfristens utløp.  Norske leverandører som ikke er merverdiavgiftspliktige skal fremlegge bekreftelse fra skattemyndighetene om dette.  Utenlandske leverandører skal fremlegge attester fra tilsvarende myndigheter som de norske. |

# KRAVSPESIFIKASJON

## Bakgrunn for tematikk og hva som er gjort så langt

Klimaendringer, økende fortetting og urbanisering gir stadig større utfordringer med avrenning og håndtering av overvann i kommuner som Bærum. Økte overvannsmengder fører blant annet til økt risiko for tilførsel av forurenset vann til vassdrag og fjord, tilbakeslag til eiendommer og mer fremmedvann til renseanlegg.

Bærum kommune igangsatte i 2018 et forprosjekt for å se om det grunnlag for innovativ offentlig anskaffelse av løsninger som bidrar til fremtidsrettete overvannshåndtering. Følgende målbilde ble definert: *«Bærum kommune ønsker seg et sett av nye fremtidsrettete løsninger, som i tillegg til å løse overvannsutfordringene bidrar til mer effektiv ressursbruk og tverrfaglig samarbeid i kommunen».*

I forprosjektet ble det gjennomført dialog med leverandørmarkedet. Bærum inviterte til dialogkonferanse sommeren 2019, og fikk inn nærmere 30 innspill på hva kommunen bør etterspørre av løsninger. Dette ble fulgt opp med en til en møter. Samtidig som dette pågikk fikk Bærum kommune innvilget 14 mill. til innovasjonspartnerskap innen fremtidsrettet overvannshåndtering. Leverandørmarkedet ble derfor også utfordret på hva som er de store utviklingsområdene med særskilt potensial for innovasjon.

Det har så langt i prosessen kommet opp mange interessant løsninger, men det vil ikke være mulig å følge alle videre i innovasjonspartnerskapet. Vi ønsker derfor bistand til å spisse tematikken for innovasjonspartnerskapet.

Relevante dokumenter fra forprosjektet, som oppsummering av parallellsesjoner ligger her: <https://www.baerum.kommune.no/tjenester/vann-og-avlop/dialogkonferanse-18.-juni/>

## Formålet med denne anskaffelsen

Formålet med innovasjonspartnerskapet er å fremskaffe en eller flere løsninger som ikke finnes på markedet fra før. Løsningen(e) skal gjøre kommunen i stand til å tilpasse seg klimaendringene og økt urbanisering med tette flater. Med andre ord; lykkes med å håndtere økende mengder vann enn det dagens system klarer.

Bærum har som nevnt gjennomført et forprosjekt/markedsundersøkelse, og skal avgrense problematikken innen fremtidsrettet overvannshåndtering til ett eller flere utviklingsområder med særskilt potensial for innovasjon.

For å få mer kunnskap om hvor skoen trykker og hvilke utviklingsområder som har størst potensial for innovasjon ønsker vi bistand fra et miljø innen tjenestedesign.

Vi søker noen som kan hjelpe oss med prosessen med å kartlegge behovene til de forskjellige aktørene og kartlegge hvordan det arbeides med overvannshåndtering i kommunen i dag.

Vi ønsker å få bedre kunnskapsgrunnlag som skal brukes i arbeidet med å realisere en samfunnsnyttig løsning for håndtering av overvann i fortettete byforsteder som Bærum.

## Anskaffelsens omfang

I forprosjektet og markedskartleggingen som er gjennomført har vi sett på tre områder; planverktøy, modeller og metoder, løsninger på terreng og løsninger under bakken.

Målet med denne anskaffelsen av tjenestedesign er å få bistand til innsiktsfasen slik at vi ender opp med et beslutningsgrunnlag som gjør oss i stand til å velge retning for innovasjonspartnerskapet, på riktig grunnlag.

Bærum ønsker bistand til å

* kartlegge dagens situasjon innen overvannshåndtering for et avgrenset område (eks Ramstadfeltet), og synliggjøre behov fra ulike involverte aktører.
* utvikle visjon for fremtidsrettet overvannshåndtering på det samme avgrensede område (eks. Ramstadfeltet), og avdekke hvor det store utviklingspotensialet ligger.
* kartlegge og visualisere faglige behov hos ansatte i Bærum kommune som jobber med overvannshåndtering.
* kartlegge og visualisere tekniske behov og rammevilkår i forbindelse med utvikling og implementering av nye løsninger.
* kartlegge og visualisere hva ansatte opplever kan være fremmende og hemmende for å få til fremtidsrettet overvannshåndtering i kommunen.

Oppdragsgiver ønsker gjennom dette å få opp behov og utfordringsbildet knyttet til overvannshåndtering, herunder hvordan det arbeides med overvannshåndtering i kommunen i dag, og mekanismene som påvirker måten det i dag arbeides på. Det være seg lovverk, planverktøy, samarbeidsflater, rutiner og metoder. Dette skal kartlegges og visualiseres på en slik måte at det synliggjøre hvor forbedringspotensial ligger.

Oppdraget skal gjennomføres i tett dialog og samarbeid med prosjektgruppen. Vi ønsker at tilbyder synliggjør i oppgaveløsningen hvordan oppdragsgiver involveres i prosjektet, slik at kunnskapsoverføring sikres. Oppdragsgiver vil formidle kontaktinformasjon til relevante intervjuobjekter i kommunen.

## Krav til leveransen

Leverandørene skal, med utgangspunkt i det oppdragsgiver har beskrevet, levere en kort beskrivelse av oppdragsforståelsen på inntil 3 A4 sider. Den skal inkludere hvordan leverandøren har forstått oppdraget, metoden for gjennomføring og eventuelt annet leverandøren mener er aktuelt å informere om.

Leverandørene skal i tillegg til beskrivelse av oppdragsforståelse legge ved en kortfattet framdriftsplan.

Leverandørene skal legge ved CV-er til ressursene som er tilbudt for oppdraget. CV-en(e) skal inneholde oversikt over lignende oppdrag med opplysninger om verdi og tidspunkt, samt navnet på den offentlige eller private mottaker. De skal også inneholde konsulentens kompetanse, og annen erfaring.

## Opsjon

Vi ber om tilbud på en opsjon på fasilitering av markedsdialog (dialogmøter med aktuelle leverandører). Opsjonen vil være på timebasis, og vi anslår at behovet vil kunne være på rundt 100 timer i perioden.

Det forutsettes at de ressursene som tilbys er tilgjengelige for opsjonen. Utskiftning av personal må godkjennes av oppdragsgiver.

# KRAV TIL TILBUDET

## Tilbudets utforming

Tilbudet skal leveres i henhold til den disposisjonen som følger under i angitt rekkefølge:

* 1. Tilbudsbrev (inkl. evt. forbehold). Tilbudsbrevet skal være datert og signert av en person som i henhold til firmaattesten har fullmakt til å signere på vegne av leverandøren.
  2. Dokumentasjon av kvalifikasjonskrav i henhold til kapittel 3
  3. Eventuelt utfylt vedlegg 5 – Forpliktelseserklæring fra underleverandør
  4. Besvarelse av kravspesifikasjonen i henhold til kapittel 4
  5. Signert vedlegg 4 – Taushetserklæring for tilbudte konsulenter

## Krav til innlevering av tilbud

Tilbudet skal være skriftlig og leveres på norsk.

Tilbudet skal leveres i følgende format:

1. **Fullstendig tilbud i PDF-format.** Dokumentet skal være signert, komplett og lagret som ett dokument / én fil i PDF-format.
2. **Sladdet tilbud i PDF-format.**

Tilbudet skal leveres elektronisk gjennom Mercell-portalen.

For sent innleverte tilbud vil bli avvist.

# AVGJØRELSEN AV KONKURRANSEN

## Tildelingskriterier

Utgangspunktet for oppdragsgivers behandling av tilbudene er at tilbudene evalueres slik de foreligger ved tilbudsfristens utløp, med mindre tilbudenes innhold tilsier det er behov for dialog mellom oppdragsgiver og tilbyder, eventuelt intervju med tilbudt(e) kandidat(er). Dialogen kan innebære ønskelige eller nødvendige avklaringer eller ønskelige forhandlinger om tilbudenes innhold.

Tildelingen skjer ut fra hvilket tilbud som har det beste forholdet mellom pris og kvalitet.

Pris for oppdraget vil bli regnet ut som følger:

(Pris for oppdragx0,8)+((timepris for opsjonx100)x0,2)

|  |  |  |
| --- | --- | --- |
| **Kriterium** | **Dokumentasjonskrav** | **Vekt i %** |
| Kvalitet, herunder oppdragsforståelse og erfaring/kompetanse til tilbudte ressurser | Løsningsforslag og CV-er i henhold til punkt 4.3 | 70 |
| Pris | Pris for oppdraget og timepris for opsjonen skal oppgis i Vedlegg 3 - Tilbudsbrev | 30 |

## Oppdragsgivers meddelelse om kontraktstildeling

Oppdragsgivers beslutning om hvem som skal tildeles kontrakt skal meddeles skriftlig og samtidig til alle berørte leverandører.

Meddelelsen skal inneholde en begrunnelse for valget og angi når kontrakt vil bli signert.

## Forbehold

Eventuelle forbehold i tilbudet skal listes i tilbudsbrevet.

## Avvisning på grunn av forhold ved tilbudet

Det gjøres oppmerksom på at tilbud som inneholder avvik, forbehold, feil, uklarheter, ufullstendigheter mv. som kan medføre tvil om hvordan tilbudet skal vurderes sammenliknet med de øvrige tilbudene, skal avvises.

Tilbud som inneholder vesentlige forbehold vil bli avvist. Dersom leverandøren har flere forbehold, som hver for seg ikke er vesentlige, kan det likevel etter en konkret vurdering føre til at forbeholdene samlet sett anses som vesentlige.

## Avlysning av konkurransen

Oppdragsgiver forbeholder seg retten til å avlyse konkurransen med øyeblikkelig virkning dersom det foreligger saklig grunn. Som saklig grunn regnes i alle tilfeller manglende budsjettmessig dekning for anskaffelsen eller manglende politiske vedtak.